Babelscape/SREDFM huggingface dataset:
Jurassic Park

Το Jurassic Park (ελληνικά: "Ιουρασικό Πάρκο") είναι Αμερικάνικη συλλογή, αποτελούμενη από μυθιστορήματα, ταινίες, κόμικς και βιντεοπαιχνίδια, που επικεντρώνεται σε μια καταστροφική προσπάθεια να δημιουργηθεί ένα θεματικό πάρκο κλωνοποιημένων δεινοσαύρων. Ξεκίνησε το 1990, όταν η Universal Studios αγόρασε τα δικαιώματα για το μυθιστόρημα του Μάικλ Κράιτον πριν καν δημοσιευθεί.

Το βιβλίο ήταν επιτυχές, όπως και η ταινία του 1993, η οποία οδήγησε σε τρία sequels, αν και η τρίτη ταινία δεν βασίζεται σε ένα μυθιστόρημα, όπως οι δύο προηγούμενες . Οι προγραμματιστές λογισμικού των Ocean Software, BlueSky Software, Sega of America, και Telltale Games είχαν τα δικαιώματα για την ανάπτυξη βιντεοπαιχνιδιών από την κυκλοφορία της ταινίας του 1993, και πολλά παιχνίδια έχουν παραχθεί από τότε.

Το " Jurassic Park " Ultimate Trilogy κυκλοφόρησε σε Blu-ray Disc και DVD στις 25 Οκτωβρίου 2011 στην Βόρεια Αμερική. Η πρώτη ταινία επανακυκλοφόρησε σε 3D στις 5 Απριλίου 2013..
Στις 21 Ιουνίου 1996, τα Universal Studios Hollywood και τα Νησιά της Περιπέτειας της Universal άνοιξαν τα "Jurassic Park: The Ride" και "Jurassic Park River Adventure". Οι βόλτες είναι σε μεγάλο βαθμό βασισμένες στην κύρια τριλογία. Οι βόλτες είναι παρόμοιες με το "Tidal Wave" του Thorpe Park και το "Le Grand Splash" του Parc Asterix που μεταφράζεται στα αγγλικά "The Big Splash".

Η τέταρτη ταινία " Jurassic World " είχε αρχικά προγραμματιστεί να κυκλοφορήσει το καλοκαίρι του 2005, αλλά έκτοτε έχει μετατεθεί στις 12 Ιουνίου 2015 . Τον Μάρτιο του 2013, ο Colin Trevorrow είχε ανακοινωθεί ως σκηνοθέτης Οι Patrick Crowley και Frank Marshall εξακολουθούν να είναι παραγωγοί με σενάριο γραμμένο από τους Derek Connolly και Colin Trevorrow.
Σχήμα Πόντσι

thumb|Ο περίφημος Τσαρλς Πόντσι 
O όρος «Σχήμα Πόντσι» (Ponzi Scheme) αναφέρεται σε οποιαδήποτε χρηματική απάτη στηρίζεται σε «πυραμίδα» επενδυτών. Η πυραμίδα επενδυτών αποτελεί ένα παράνομο επενδυτικό σχήμα που περιλαμβάνει την πληρωμή απόδοσης σε επενδυτές από τα χρήματα που πληρώνονται από μεταγενέστερους επενδυτές, αντί από τα καθαρά κέρδη που συγκεντρώνονται από πραγματικές πωλήσεις. Ο όρος "Σχήμα Πόντσι" αναφέρεται στον Τσαρλς Πόντσι.
Σταμάτης Γαρδέλης

Ο Σταμάτης Γαρδέλης (Αθήνα 1 Μαΐου 1960-) είναι Έλληνας ηθοποιός.
Τορρεμολίνος

Το Τορρεμολίνος (Torremolinos) είναι δήμος στην Κόστα ντελ Σολ (Costa del Sol) που σημαίνει στα ισπανικά «Παραλία του Ήλιου», στα δυτικά της πόλης Μάλαγα της επαρχίας Μάλαγα στην αυτόνομη περιοχή της Ανδαλουσίας στη νότια Ισπανία. Ένα φτωχό ψαροχώρι πριν από την απότομη αύξηση του τουρισμού στα τέλη της δεκαετίας του 1950, το Τορρεμολίνος ήταν το πρώτο από τα θέρετρα που αναπτύχθηκαν στην Κόστα ντελ Σολ και αποτελεί από τότε έναν σημαντικό ευρωπαϊκό τουριστικό προορισμό. 
Είναι πολύ δημοφιλές ανάμεσα στους Βρετανούς τουρίστες και έχει μεγάλο βρετανικό εκπατρισμένο πληθυσμό. 

Αρχαιολογικά ευρήματα, συμπεριλαμβανομένων και ανθρώπινων οστών, εργαλεία και κεραμικά αποδεικνύουν ότι το Τορρεμολίνος είχε κατοικηθεί ήδη από τη Νεολιθική εποχή. Σύμφωνα με τον Έλληνα γεωγράφο Πτολεμαίο, οι Φοίνικες είχαν ιδρύσει εδώ μια αποικία αλλά πιθανότατα ήταν οι Ρωμαίοι που ίδρυσαν την σημερινή πόλη, όπως φαίνεται από τα πορίσματα των κτισμάτων και μια νεκρόπολη, από το μέγεθος της οποίας έχει εξαχθεί το συμπέρασμα ότι ο οικισμός είχε περίπου 2.000 κατοίκους. Επίσης έχτισαν και τον δρόμο που ενώνει το Κάδιθ με την Μάλαγα και διέρχεται από το Τορρεμολίνος.

Η πόλη πήρε το όνομα της από τις ισπανικές λέξεις "torre" και "molinos" και σημαίνει ο «Πύργος των Μύλων». Με αυτό το όνομα εμφανίστηκε για πρώτη φορά σε χάρτη του Μαρκές ντε λα Ενσενάδα (Marqués de la Ensenada) το 1748. Μετά την πτώση της Γρανάδας η πόλη καταστράφηκε τελείως και ξαναχτίστηκε στις αρχές του εικοστού αιώνα. Η οικονομία της πόλης είναι σήμερα αποκλειστικά συνδεδεμένη με τον τουρισμό και λόγω του ήπιου κλίματος κατά την διάρκεια του χειμώνα η προσέλευση τουριστών στην περιοχή είναι σε δωδεκάμηνη βάση.
Οι μικρές αλεπούδες

Οι μικρές αλεπούδες (αγγλ. The Little Foxes) είναι δραματική ταινία παραγωγής 1941 σε σκηνοθεσία Γουίλιαμ Γουάιλερ. Η ταινία αποτελεί κινηματογραφική μεταφορά του ομώνυμου θεατρικού έργου της Λίλιαν Χέλμαν, το οποίο διασκεύασε για τη μεγάλη οθόνη η ίδια η Χέλμαν, με τη βοήθεια του πρώην της συζύγου και του Αλάν Κάμπελ που συνέγραψαν κάποιες πρόσθετες σκηνές. Πρωταγωνιστές της ταινίας είναι οι Μπέτι Ντέιβις, Χέρμπερτ Μάρσαλ, Πατρίσια Κόλιντζ και Τερέζα Ράιτ.

Η ταινία παρά τις 9 υποψηφιότητες που έλαβε για βραβείο όσκαρ, δεν κατάφερε να κερδίσει κανένα.
Ντομινίκ Στρος-Καν

Ο Ντομινίκ Στρος-Καν (Dominique Strauss-Kahn, γενν. 25 Απριλίου 1949), είναι Γάλλος δικηγόρος, πολιτικός, μέλος του Σοσιαλιστικού Κόμματος Γαλλίας, οικονομολόγος, πρώην υπουργός οικονομίας της Γαλλίας και πρώην διευθύνων σύμβουλος του Διεθνούς Νομισματικού Ταμείου (1 Νοεμβρίου 2007 – 19 Μαΐου 2011).
Thrash metal

Το Thrash metal είναι είδος της heavy metal μουσικής, που αναπτύχθηκε στις Ηνωμένες Πολιτείες στις αρχές της δεκαετίας του '80. Χαρακτηριστικά του είναι η επιθετικότητα στον ήχο, ο γρήγορος ρυθμός, η χρήση χαμηλών χορδών και γρήγορων κρουστών. Αρχικά, η φήμη του περιοριζόταν στο underground κίνημα, σύντομα όμως έγινε ένα από τα εμπορικότερα είδη του Heavy Metal, χάρη σε συγκροτήματα όπως οι Metallica, οι Slayer, οι Megadeth και οι Anthrax, οι οποίοι αποτελούν τους «Τέσσερις Μεγάλους» του Αμερικάνικου Thrash Metal. Η θεματολογία των στίχων αγγίζει συνήθως κοινωνικά θέματα, όμως συχνά αφορά και πολιτικά ή θρησκευτικά ζητήματα, ενώ συγκροτήματα με πιο ακραίο ήχο πραγματεύονται τη βια και τη μισανθρωπία.
Μανζίνι

Το Μανζίνι (Manzini) είναι ένα από τα μεγαλύτερα αστικά κέντρα της Σουαζιλάνδης και πρωτεύουσα της περιφέρειας Μανζίνι, γνωστό και ως «κόμβος» (The Hub) της Σουαζιλάνδης. Μέχρι το 1960 ήταν γνωστό ως Μπρέμενσντορπ (Bremersdorp) από τον Άρθουρ Μπρέμερ (Arthur Bremer) ιδιοκτήτη ενός ξενοδοχείου στην περιοχή. Το αεροδρόμιο της Σουαζιλάνδης Ματσάφα (Matsapha) Διεθνές Αεροδρόμιο, το οποίο άνοιξε την δεκαετία του 1970, βρίσκεται 10 χιλιόμετρα δυτικά της πόλης. Ο πληθυσμός της πόλης είναι 73.000 (απογραφή 2004). 

Ιδρύθηκε το 1885 σαν εμπορικός σταθμός και το 1898 πήρε την ιδιότητα του δήμου. Ο Άρθουρ Μπρέμερ πούλησε το ξενοδοχείο στις βρετανικές αποικιακές αρχές, οι οποίες το χρησιμοποίησαν σαν αρχηγείο και θεώρησαν σωστό να δώσουν στον οικισμό το όνομα του Μπρέμερ. Το ντορπ σημαίνει στα Αφρικάνικα μικρό χωριό, εξ ου και Μπρέμενσντορπ (το μικρό χωριό του Μπρέμερ).

Το χωριό καταστράφηκε το 1902 εν μέσω του πολέμου των βρετανών και ολλανδών αποίκων και το διαχειριστικό κέντρο μεταφέρθηκε στην Μπαμπάνε (Mbabane), η οποία είναι σήμερα η διοικητική πρωτεύουσα και η μεγαλύτερη πόλη της Σουαζιλάνδης. Ωστόσο το Μανζίνι παρέμεινε η αγροτική, εμπορική καρδιά της Σουαζιλάνδης, κερδίζοντας το παρατσούκλι «κόμβος».

Το Μανζίνι πήρε τον ορισμό της πόλης το 1994.
Χριστόδουλος Κεφαλάς

<br>

thumb|right|Ο Χριστόδουλος Κεφαλάς σε νεαρή ηλικία
thumb|right|Ο πατέρας του μουσικού Νικόλας Κεφαλάς
Ο Χριστόδουλος Κεφαλάς ήταν Έλληνας μουσικός. Γεννήθηκε στην Κέρκυρα το 1922 και πέθανε στην Αθήνα στις 19 Ιουλίου 2009. Πήρε τα πρώτα μαθήματα από τον βιολιστή πατέρα του Νικόλαο Κεφαλά. Στη συνέχεια μελέτησε βιολί στο Ωδείο Αθηνών με τον Γ. Λυκούδη και περάτωσε τις σπουδές του με τον Ι. Μπουστίντουι, αριστεύοντας στις διπλωματικές του εξετάσεις. 

Ο Χριστόδουλος Κεφαλάς για μακρά σειρά ετών διετέλεσε εξάρχων (concertino) στη Συμφωνική Ορχήστρα της ΕΡΤ και βασικό στέλεχος της Κρατικής Ορχήστρας Αθηνών (μονιμοποιήθηκε το 1963, ενώ προηγουμένως έπαιζε ως έκτακτος περίπου επί 15ετία). Έπαιξε κατ' επανάληψη σαν σολίστ και με αυτές τις δύο ορχήστρες και με άλλες, τόσο στην Ελλάδα, όσο και στο εξωτερικό και ακόμη έδωσε πολλά ρεσιτάλ στην Αθήνα και σ' ολόκληρη την Ελλάδα. Επίσης, επί σειρά ετών μετείχε σε Σύνολα Μουσικής Δωματίου. Διετέλεσε 1ο βιολί στο "Αττικό Κουαρτέτο" (δίπλα στους μουσικούς Π. Σακελλαρίδη, Β. Γιαπαλάκη-Ν. Χοτζέα και Γ. Μιλανάκη). 

Η μεγάλη προσφορά του στη μουσική της χώρας είναι ότι είχε ειδικευτεί στη μουσική δωματίου. Είναι αυτός που πρωτοστάτησε στην ίδρυση του Αττικού Κουαρτέτου στα 1957, ενώ είχε συνεχή παρουσία στη μουσική ζωή με συναυλίες μουσικής δωματίου σ' ολόκληρη την Ελλάδα και περιλαμβάνονταν στα προγράμματα μουσικής δωματίου της ΕΡΤ. Στις άοκνες επίσης προσπάθειές του οφείλει την συγκρότησή της η Πειραματική Συμφωνική Ορχήστρα Ρεθύμνου Κρήτης. 

Διετέλεσε καθηγητής βιολιού στο Εθνικό Ωδείο Αθηνών (1959-1961) και καθηγητής στο Ωδείο Πειραιώς διδάσκοντας την τέχνη του βιολιού σε νέους, που ήδη σταδιοδρομούν στην Ελλάδα και στο εξωτερικό. Μαζί του άρχισε βιολί ο Γιάννης Τζουμάνης.
Κιμ Χουάνγκ-σικ

Ο Κιμ Χουάνγκ-σικ (Kim Hwang-sik, 김황식, γεννήθηκε στις 9 Αυγούστου 1948) είναι δικηγόρος και πολιτικός από την Νότια Κορέα. Ήταν πρωθυπουργός της χώρας από την 1η Οκτωβρίου 2010 ως τις 26 Φεβρουαρίου 2013.
Τζέφρι Νέιπ

Ο Τζέφρι Νέιπ ("Jeffrey Nape", 1964 - 8 Ιουλίου 2016) ήταν πρόεδρος του κοινοβουλίου της Παπούα Νέας Γουινέας. Υπηρέτησε δύο φορές στο αξίωμα του υπηρεσιακού Γενικού Κυβερνήτη.
Τμώλος

Ο Τμώλος είναι μεγάλη οροσειρά της Τουρκίας που βρίσκεται στο δυτικό τμήμα της Μικρασιατικής χερσονήσου. Υψώνεται ανάμεσα στις κοιλάδες του Έρμου και του Κάυστρου ποταμού έχοντας μήκος που ξεπερνά τα 130 χιλιόμετρα. Καταλαμβάνει μεγάλο τμήμα των επαρχιών Σμύρνης και Μανίσας. Η ψηλότερη κορυφή του, που ονομαζόταν στην αρχαιότητα Τέμψη, έχει υψόμετρο 2.157 μέτρα.
Τζούλιαν Μουρ

Η Τζούλιαν Μουρ ("Julianne Moore", 3 Δεκεμβρίου 1960) είναι Αμερικανίδα ηθοποιός. Ξεκίνησε την καριέρα της το 1983 με β' ρόλους, πριν τη συμμετοχή της στη σαπουνόπερα "As the World Turns" για την οποία βραβεύτηκε με Έμμυ το 1988. Συνέχισε να εμφανίζεται με μικρούς ρόλους στον κινηματογράφο όπως στις ταινίες "Με το Χέρι στην Κούνια" (The Hand That Rocks the Cradle, 1992) και "Ο Φυγάς" (The Fugitive, 1993). 

Το 1997 εμφανίστηκε στην ταινία "Boogie Nights", η οποία της έφερε αναγνωρισιμότητα και υποψηφιότητες για αρκετά βραβεία. Η επιτυχία της συνεχίστηκε με τις ταινίες "Ο Μεγάλος Λεμπόφσκι" (The Big Lebowski) το 1998, "Το Τέλος Μιας Σχέσης" (The End of the Affair) και "Μανόλια" (Magnolia) το 1999. Ο πρωταγωνιστικός ρόλος της στην ταινία "Ο Παράδεισος Είναι Μακριά" (Far from Heaven) της χάρισαν υποψηφιότητα για Όσκαρ, Χρυσή Σφαίρα και Screen Actors Guild Award α' γυναικείου ρόλου. Την ίδια χρονιά συμμετείχε στην καλλιτεχνική επιτυχία "Οι Ώρες" (The Hours), για την οποία έλαβε επίσης αρκετές υποψηφιότητες για βραβεία. Το 2010 πρωταγωνίστησε στην ταινία "Τα Παιδιά Είναι Εντάξει" (The Kids Are All Right) και έλαβε υποψηφιότητα για Χρυσή Σφαίρα και BAFTA. Το 2015 κέρδισε Χρυσή Σφαίρα Α' Γυναικείου Ρόλου - Δράμα για την ταινία "Still Alice: Κάθε Στιγμή Μετράει" (Still Alice) καθώς και το Όσκαρ Α' Γυναικείου Ρόλου.

Η Μουρ έχει συνολικά προταθεί για πέντε Όσκαρ, εννιά Χρυσές Σφαίρες, τρία BAFTA και δέκα Screen Actors Guild Awards.
Λάτμος

Ο Λάτμος είναι βουνό της Τουρκίας, που βρίσκεται στο νοτιοδυτικό τμήμα της, δυτικά της αρχαίας πόλης της Μιλήτου. Έχει μέγιστο υψόμετρο 1.353 μέτρα. Στην αρχαιότητα κατέληγε δυτικά στο Αιγαίο, στις ακτές του Λατμικού κόλπου. 
Οι προσχώσεις όμως του Μαίανδρου ποταμού, που ρέει στα βόρεια του βουνού, έφραξαν την είσοδο του κόλπου μετατρέποντάς τον σε λίμνη, ήδη από το 300 μ.Χ.. Στους νότιους πρόποδες του βουνού ήταν χτισμένη η ομώνυμη πόλη, η οποία τον 4ο αιώνα π.Χ. μετονομάστηκε σε Ηράκλεια.
Σίρλεϊ Μακ Λέιν

Η Σίρλεϊ Μακ Λέιν (αγγλικά: "Shirley MacLean Beaty", 24 Απριλίου 1934) είναι Αμερικανίδα ηθοποιός, χορεύτρια, πολιτική ακτιβίστρια και συγγραφέας. Έχει γράψει πολλά αυτοβιογραφικά βιβλία, στα οποία αναφέρεται στην καριέρα της στο Χόλιγουντ, καθώς και στη σχέση της με μεταφυσικά θέματα. Η Μακ Λέιν το 1983 βραβεύτηκε με βραβείο Όσκαρ Α' Γυναικείου Ρόλου για τη συμμετοχή της στην ταινία "Σχέσεις Στοργής" του Τζέιμς Λ. Μπρουκς. Είναι η μεγαλύτερη αδελφή του ηθοποιού και σκηνοθέτη Γουόρεν Μπίτι.
Πακτωλός

Ο Πακτωλός (τουρκικά: Sart Çayı = "Ποταμός των Σάρδεων") είναι ποταμός της Τουρκίας, που πηγάζει από τις βόρειες πλαγιές του Τμώλου, ρέει βόρεια και συμβάλλει στον Έρμο ποταμό. Στην αρχαιότητα διέρρεε την πρωτεύουσα της Λυδίας, τις Σάρδεις. 

Σύμφωνα με τις αρχαιοελληνικές αναφορές ήταν γεμάτος με ψήγματα χρυσού και σ’ αυτόν οφειλόταν ο μυθικός πλούτος του βασιλιά των Λυδών, του Κροίσου.
Ο Πλούταρχος αναφέρει ότι ο ποταμός λεγόταν και Χρυσορρόας, επειδή έρεε σ’ αυτόν χρυσάφι. Το όνομα του ποταμού έχει περάσει και στη σύγχρονη ελληνική γλώσσα υποδηλώνοντας πληθώρα, μεγάλη ποσότητα.
Μάικλ Ότζιο

Ο Μάικλ Ότζιο ("Michael Ogio", 7 Ιουλίου 1942 - 18 Φεβρουαρίου 2017) ήταν Γενικός Κυβερνήτης στην Παπούα Νέα Γουινέα. Ανήκε στο Δημοκρατικό Κίνημα του Λαού.

Η θητεία του ως Γενικού Κυβερνήτη άρχισε στις 20 Δεκεμβρίου 2010 όταν παραιτήθηκε ο Τζέφρι Νέιπ μία εβδομάδα έπειτα την ανάληψη των καθηκόντων του και χωρίς να δώσει εξηγήσεις. Ο Ότζιο εξελέγη Γενικός Κυβερνήτης στις 14 Ιανουαρίου 2011 επικρατώντας με 65 ψήφους έναντι 23 για τον Πάτο Κακεράγια.
Η ορκωμοσία του Ότζιο έγινε στις 25 Φεβρουαρίου 2011.

Ο Ότζιο πέθανε σε ηλικία 74 ετών στο Πορτ Μόρεσμπι προτού αναλάβει ο εκλεγμένος διάδοχός του, Μπομπ Νταντάε τον Φεβρουάριο του 2017.
Χουάν Σεμπαστιάν Ελκάνο

Ο Χουάν Σεμπαστιάν Ελκάνο ("Juan Sebastián Elcano", 1476 - 4 Αυγούστου 1526) ήταν Ισπανός εξερευνητής βάσκικης καταγωγής που ολοκλήρωσε τον πρώτο περίπλου της γης. Ως δεύτερος καπετάνιος ανέλαβε την ευθύνη της αποστολής μετά τον θάνατο του Μαγγελάνου στις Φιλιππίνες.
Σίπυλος

Ο Σίπυλος (τουρκικά: "Σπιλ Νταγί", "Spil Dağı")είναι βουνό της Τουρκίας, που βρίσκεται βορειοανατολικά της Σμύρνης, κοντά στις ακτές του Αιγαίου. Νότια συνδέεται με τις δυτικές απολήξεις του Τμώλου ενώ βόρεια καταλήγει στην κοιλάδα του Έρμου. Στην περιοχή αυτή οι Μάγνητες είχαν ιδρύσει στην αρχαιότητα αποικία που ονομάστηκε από το βουνό, Μαγνησία του Σιπύλου. Στη θέση της σήμερα βρίσκεται η πόλη Μανίσα. Ο Σίπυλος έχει υψόμετρό 1.513 μέτρα
Σχέσεις Στοργής

Το Σχέσεις Στοργής (Αγγλικός τίτλος Terms Of Endearment) είναι δραματική κομεντί παραγωγής 1983 σε σκηνοθεσία Τζέιμς Λ. Μπρουκς. Πρωταγωνιστές της ταινίας αυτής είναι οι Σίρλεϊ Μακ Λέιν, Ντέμπρα Γουίνγκερ και Τζακ Νίκολσον. Βασισμένη στο ομώνυμο μυθιστόρημα του Λάρι Μακ Μέρθρι και διασκευασμένη για την μεγάλη οθόνη από τον ίδιο τον Μπρουκς η ταινία ήταν δεύτερη σε εμπορική επιτυχία το 1983.

Η ταινία προτάθηκε για 11 βραβεία Όσκαρ και κέρδισε 5 συμπεριλαμβανομένου και του Όσκαρ Καλύτερης Ταινίας.
Toy Story 3

Toy Story 3 είναι αμερικανική ταινία κινουμένων σχεδίων σε μορφή 3D, παραγωγής 2010. Αποτελεί το τρίτο μέρος της σειράς ταινιών "Toy Story" και όπως και οι δύο προηγούμενες, είναι παραγωγή της Walt Disney και της Pixar. Τη σκηνοθεσία ανέλαβε ο Λι Άνκριτς και το σενάριο έγραψε ο Μάικλ Αρντ. Τις φωνές τους δανείζουν για μία ακόμη φορά οι Τομ Χανκς, Τιμ Άλεν, Τζόαν Κιούζακ, Ντον Ρικλς, Εστέλ Χάρις, Τζον Ρατζενμπέργκερ, Γουάλας Σον, Τζεφ Πίτζεον, Τζόντι Μπένσον, Ρ. Λι Έρμεϊ, Τζον Μόρις και Λόρι Μέτκαλφ. Ο Τζιμ Βάρνεϊ που υποδυόταν τον Σούστα και ο Τζο Ρανφτ, που υποδυόταν τους Γουίζι και Λένι, απεβίωσαν πριν αρχίσει η παραγωγή της ταινίας. Ο ρόλος του Σούστα δόθηκε στον Μπλέικ Κλαρκ ενώ οι χαρακτήρες του Ρανφτ διαγράφηκαν από την πλοκή. Νέοι ηθοποιοί που δανείζουν τις φωνές τους είναι οι Νεντ Μπίτι, Τίμοθι Ντάλτον, Μπόνι Χαντ, Γούπι Γκόλντμπεργκ, Τζεφ Γκάρλιν και Μάικλ Κίτον.

Στο τρίτο μέρος η πλοκή επικεντρώνεται στους Γούντι, Μπαζ Λαϊτγίαρ και στα υπόλοιπα ομιλούντα παιχνίδια, καθώς βρίσκονται αντιμέτωποι με ένα αβέβαιο μέλλον τώρα που ο Άντι ετοιμάζεται να πάει στο κολέγιο.

Το "Toy Story 3" κυκλοφόρησε στις Ηνωμένες Πολιτείες στις 18 Ιουνίου 2010 με διθυραμβικά σχόλια από τους κριτικούς και τεράστιες εισπράξεις στα αμερικανικά και διεθνή ταμεία. Αποτελεί τη μεγαλύτερη εισπρακτική επιτυχία στην Αμερική αλλά και παγκοσμίως για το 2010. Ξεπέρασε τις εισπράξεις του "Ψάχνοντας τον Νέμο" και ήταν η μεγαλύτερη εισπρακτική επιτυχία της Pixar μέχρι το 2019, καθώς και το ρεκόρ του "Shrek 2". Ήταν η πιο επιτυχημένη εμπορικά ταινία κινουμένων σχεδίων παγκοσμίως και η πρώτη που έφτασε το 1 δισεκατομμύριο δολάρια σε εισπράξεις μέχρι το 2014, όταν η ταινία της Disney "Ψυχρά κι Ανάποδα" (Frozen, 2014) το ξεπέρασε. Μέχρι σήμερα είναι η 35η μεγαλύτερη εισπρακτική επιτυχία όλων των εποχών.

Βραβεύτηκε με δύο Όσκαρ στις κατηγορίες Καλύτερης Ταινίας Κινουμένων Σχεδίων και Καλύτερου Τραγουδιού, ενώ συνολικά έλαβε πέντε υποψηφιότητες, ανάμεσά τους και για Καλύτερη Ταινία. Είναι η τρίτη ταινία κινουμένων σχεδίων που προτάθηκε για Όσκαρ Καλύτερης Ταινίας μετά τις ταινίες "Η Πεντάμορφη και το Τέρας" (Beauty and the Beast, 1991) και "Ψηλά στον Ουρανό" (Up, 2009). Κέρδισε επίσης τη Χρυσή Σφαίρα και το BAFTA Καλύτερης Ταινίας Κινουμένων Σχεδίων.
Γεώργιος Βαλέτας

Ο Γεώργιος Βαλέτας (Άργενος Λέσβου, 1907 - Αθήνα, 21 Απριλίου 1989) ήταν Έλληνας φιλόλογος, ερευνητής της νέας ελληνικής λογοτεχνίας και ιδρυτής της έκδοσης Νεοελληνική Βιβλιοθήκη. Έκανε την πρώτη του εμφάνιση στα γράμματα το 1926. Η πιο σημαντική από τις πρώιμες εργασίες του είναι "Ο Παπαδιαμάντης: η ζωή, το έργον, η εποχή του" (1940). Διετέλεσε επιμελητής των εκδόσεων Σχολικών Βιβλίων (1939-46) και τμηματάρχης στη Διεύθυνση Γραμμάτων Καλών Τεχνών του Υπουργείου Παιδείας.
Lancia Beta

Το Lancia Beta ήταν ένα μεσαίο αυτοκίνητο, που παρήχθη από την ιταλική αυτοκινητοβιομηχανία Lancia, από τον Νοέμβριο του 1972 έως τον Δεκέμβριο του 1984. Αντικατέστησε το Lancia Fulvia και τοποθετήθηκε σε ελαφρώς πολυτελέστερη κατηγορία, με αποτέλεσμα να αναφέρεται ως μοντέλο της μεσαίας κατηγορίας D, αλλά και ως compact πολυτελές αυτοκίνητο. Αντικαταστάθηκε τον Νοέμβριο του 1982 από το Lancia Prisma.

Ήταν το πρώτο μοντέλο που εξελίχθηκε μετά την εξαγορά της εταιρείας από την Fiat το 1969 και το πρώτο που επανέφερε την ιστορική ονοματολογία των μοντέλων της Lancia με ελληνικά ονόματα. Οι μηχανικοί της Lancia, για πρώτη φορά, δανείστηκαν σε μεγάλο βαθμό στοιχεία από το τεχνολογικό υπόβαθρο των τότε μοντέλων της Fiat, αν και ειδικότερα στο Beta μόνο από τους κινητήρες.
Αλμπέρτο Τζακομέττι

Ο Αλμπέρτο Τζακομέττι ("Alberto Giacometti", 10 Οκτωβρίου 1901 - 11 Ιανουαρίου 1966) ήταν Ελβετός γλύπτης και ζωγράφος που από το 1922 και μετά εγκαταστάθηκε στο Παρίσι.
Άντεια Φραντζή

Η Καλλιόπη-Άντεια Φραντζή (γεν. Αθήνα, 1945) είναι Ελληνίδα ποιήτρια, φιλόλογος και πανεπιστημιακός. 

Είναι απόφοιτος του Αμερικανικού Κολλεγίου Ελλάδος ( Pierce College). Σπούδασε στο Τμήμα Ιστορίας και Αρχαιολογίας του Πανεπιστημίου Αθηνών και είναι διδάκτωρ της Νεοελληνικής Φιλολογίας με μεταπτυχιακές σπουδές στο Πανεπιστήμιο Παρίσι ΙV στην Σορβόννη. Δίδαξε Νεοελληνική Λογοτεχνία στο τμήμα Φιλολογίας του Πανεπιστημίου Θεσσαλονίκης (1985-2012). Έκτοτε είναι ομότιμη καθηγήτρια στο ίδιο πανεπιστήμιο. Συνεργάστηκε με το τμήμα Θεάτρου του ΑΠΘ και διετέλεσε προσκεκλημένη καθηγήτρια στο Τμήμα Βυζαντινών και Νεοελληνικών Σπουδών του Πανεπιστημίου της Κύπρου. Εργάστηκε ερευνητικά στο New York University και στο Columbia University της Νέας Υόρκης, Η.Π.Α. 

Στα γράμματα εμφανίστηκε το 1975 με την συμμετοχή της στην ποιητική συλλογή «Ποίηση 7» ("Μετά τη σιωπή)". Υπήρξε τακτική συνεργάτρια και συμμετείχε στην συντακτική επιτροπή του περιοδικού "Αντί" από το 1975 έως την διακοπή της έκδοσής του το 2008. έχει επιμεληθεί ειδικά τεύχη αφιερώματα και από το 1982 έως το 1985 είχε την ευθύνη για τη σειρά «Νεοελληνικές ψηφίδες» των εκδόσεων «Πολύτυπο». Aπό το
1995 έως το 2008 συμμετείχε στην οργανωτική επιτροπή και συντόνισε την έκδοση Aίμος. Aνθολογία Bαλκανικής Ποίησης,
(6 τόμοι στις εξής γλώσσες: αλβανικά, βοσνιακά, βουλγαρικά, ελληνικά,
ρουμανικά, σερβικά), εκδ. «Φίλοι του περιοδικού Aντί», 2006-2008. Eίναι μέλος του Σωματείου «Θεατρική Συντεχνία», της «Eταιρείας Συγγραφέων», της
Πολιτιστικής Eταιρείας «Oι φίλοι του περιοδικού Aντί», της μη κερδοσκοπικής Eταιρείας
«Mανόλης Aναγνωστάκης» και των « Αρχείων Σύγχρονης Κοινωνικής Ιστορίας».<br>
Χατζή Αλή Χασεκή

Ο Χατζή Αλή Χασεκή (τουρκ. Haci Ali Haseki), στα ελληνικά κλινόμενο Χατζή Αλής Χασεκής (-1795), υπήρξε οθωμανός ιδιοκτήτης και διοικητής της Αθήνας τον 18ο αιώνα που άφησε όνομα μέχρι σήμερα για την ωμότητα και την βαναυσότητά των πράξεών του. Όπως εξιστορεί στα απομνημονεύματά του ο Παναγής Σκουζές, στην εποχή του η Αθήνα υπέφερε αφόρητα και η ελληνική κοινότητα έχασε όλα τα υπάρχοντά της και ελαττώθηκε σημαντικά. 
Αρχικά η Αθήνα είχε χίλιες πεντακόσιες Ελληνικές οικογένειες, τριακόσιες εβδομήντα πέντε Τούρκικες, τριάντα οικογένειες Αιθίοπες, μαύροι και εικοσιπέντε οικογένειες τουρκόγυφτοι σιδηρουργοί. Από τις ελληνικές οικογένειες, οι περισσότερες έχασαν τα υπάρχοντά τους, ξεσπιτώθηκαν, πέθαναν, θανατώθηκαν, ή ξεριζώθηκαν. Η άφιξη του Χατζή Αλή συνοδευτηκε από επιδημία πανούκλας, που αποδεκάτισε τους Αθηναίους.
Φιλοποίμην Φίνος

Ο Φιλοποίμην Φίνος (Κάτω Τιθορέα, 1908 – Αθήνα, 26 Ιανουαρίου 1977) ήταν ένας από τους σημαντικότερους Έλληνες παραγωγούς κινηματογράφου κατά τις δεκαετίες του '40, '50, '60 και '70.
Στο ενεργητικό του περιλαμβάνονται 175 ταινίες, πολλές από τις οποίες έμειναν κλασικές. Έκανε την πρώτη του ταινία σαν σκηνοθέτης ("Το Τραγούδι του Χωρισμού", γυρίστηκε το 1939 και κυκλοφόρησε τον Απρίλιο του 1944) που ήταν αποτυχία. Ο Φίνος απογοητεύτηκε και αποφάσισε να μην ασχοληθεί ξανά με την σκηνοθεσία. Στη διάρκεια του πολέμου γύρισε σημαντικά ντοκουμέντα από το Μέτωπο της Αλβανίας και στην συνέχεια στην κατεχόμενη από τους Γερμανούς Αθήνα. Όλο όμως το υλικό και το αρχείο του κατασχέθηκε από τους Γερμανούς και ένα ελάχιστο μόνο μέρος του κατάφερε να διασωθεί. Το 1943, κατά τη διάρκεια της Γερμανικής Κατοχής, ίδρυσε την εταιρεία παραγωγής κινηματογραφικών ταινιών Φίνος Φιλμς, της οποίας η πρώτη ταινία, «Η Φωνή της Καρδιάς», έκανε πρεμιέρα στις 29 Μαρτίου 1943 στον κινηματογράφο Rex της Πανεπιστημίου. Ο Φίνος έφερε πρώτος τα μαγνητόφωνα Nagra στην Ελλάδα και γύρισε την πρώτη έγχρωμη ταινία με στερεοφωνικό ήχο, τα «Κορίτσια για φίλημα» (1964). Ο Φίνος πέθανε τον Ιανουάριο του 1977 λόγω καρκίνου που τον βασάνιζε για 7 χρόνια. Ήταν παντρεμένος με τη Τζέλλα Φίνου (1915-2010) και δεν είχε απογόνους.
Περικαρδίτιδα

Περικαρδίτιδα ονομάζεται η φλεγμονή τών δύο πετάλων του περικαρδίου (σπλαγχνικό και τοιχωματικό). Παρόλο που τα αίτια που την προκαλούν παραμένουν πολλές φορές αδιευκρίνιστα, συνήθως αποδίδονται σε αδιάγνωστες ιογενείς λοιμώξεις. Παράγοντες που συνδέονται με περικαρδίτιδα είναι επίσης η ουραιμία, η επέκταση της φλεγμονής στο έμφραγμα του μυοκαρδίου, βακτήρια, ο ρευματικός πυρετός (έμμεση βακτηριακή βλάβη - ουσιαστικά αποτελεί ανοσολογικά προκαλούμενη βλάβη), ο συστηματικός ερυθηματώδης λύκος κτλ. . Η αρχική εκδήλωση της νόσου είναι το έντονο οπισθοστερνικό άλγος, που διαφοροδιαγιγνώσκεται από το έμφραγμα του μυοκαρδίου, διότι δεν αντανακλά στον αριστερό βραχίονα και είναι διαξιφιστικό.

Κατηγορία:Φλεγμονές
Τσενκ Χι

Ο Τσενκ Χι ("鄭和", 23 Σεπτεμβρίου 1371 - 1433) ήταν Κινέζος θαλασσοπόρος, εξερευνητής, διπλωμάτης και ναύαρχος. Την περίοδο 1405-1433 ηγήθηκε πολλών αποστολών στον Ειρηνικό και Ινδικό Ωκεανό, όπου πολέμησε με επιτυχία τους πειρατές της περιοχής αλλά ταυτόχρονα εξερεύνησε και τις θάλασσες της Αραβίας και της Ανατολικής Αφρικής. Οι αποστολές αυτές είναι γνωστές και ως «Τα ταξίδια του Τσενκ Χι στον δυτικό Ωκεανό». Λέγεται πως οι τζόγκες που είχε στην διάθεσή του στα ταξίδια αυτά, ήταν από τα μεγαλύτερα ξύλινα καράβια που είχαν κατασκευαστεί ποτέ και ταξίδεψαν συνολικά πάνω από 50.000 χλμ.
Η κοιλάδα της κατάρας

Η κοιλάδα της κατάρας (Αγγλικός τίτλος Ηow Green Was My Valley), είναι δραματική ταινία παραγωγής 1941, σε σκηνοθεσία Τζον Φορντ. Η ταινία βασίζεται στο ομώνυμο μυθιστόρημα του Ρίτσαρντ Λιούελιν, το οποίο διασκεύασε για τη μεγάλη οθόνη ο Φίλιπ Νταν. Πρωταγωνιστές της ταινίας είναι ο Γουόλτερ Πίτζεον, η Μορίν Ο'Χάρα, ο Ντόναλντ Κρισπ, η Σάρα Όλγκουντ και ο μικρός Ρόντι Μακ Ντόουαλ. Η ταινία έχει ως θέμα της μια, οικογένεια Ουαλών ανθρακορύχων των τελών του 19ου αιώνα που μοχθεί για καλύτερες συνθήκες διαβίωσης, ενώ έρχεται αντιμέτωπη με την εξέλιξη και της αλλαγές που φέρνει η βιομηχανική επανάσταση στη χώρα. Η ταινία προτάθηκε για 10 βραβεία όσκαρ και κέρδισε πέντε.
Μονή του Αγίου Ιωάννου του Θεολόγου

Η Ιερά Μονή του Αγίου Ιωάννου του Θεολόγου είναι Ορθόδοξο μοναστήρι που ιδρύθηκε το 1088 στην Χώρα της Πάτμου. Το 1999 κηρύχθηκε Μνημείο Παγκόσμιας Κληρονομιάς από την UNESCO. Κτίστηκε στο σημείο που πιστεύεται τόσο από την Καθολική όσο και από την Ορθόδοξη Εκκλησία ότι ο απόστολος Ιωάννης συνέγραψε το Ευαγγέλιο και την Αποκάλυψη, κοντά στο σπήλαιο όπου είχε τα οράματα της Αποκάλυψης.
Γενιά Μακ Ντακ

Η Γενιά Μακ Ντακ είναι μια φανταστική Σκωτική φατρία (ή φυλή, οικογένεια, αγγλικά: clan) από την οποία κατάγεται ο χαρακτήρας της Ντίσνει Σκρουτζ Μακ Ντακ. Στον κόσμο των χαρακτήρων του Ντόναλντ Ντακ, η φατρία αυτή σχετίζεται με την Οικογένεια Ντακ μέσω του γάμου της Βολκάνα Μακ Ντακ και του Μπαρούτη Ντακ, τους γονείς του Ντόναλντ. 

Η Γενιά Μακ Ντακ δημιουργήθηκε από τον Αμερικανό σεναριογράφο και σχεδιαστή κόμικς Καρλ Μπαρκς, ο οποίος δημιούργησε επίσης και το χαρακτήρα του Σκρουτζ Μακ Ντακ. Η ιστορία του Μπαρκς του 1948 "Το Μυστικό του Παλιού Κάστρου", όπου ο Σκρουτζ και τα ανίψια του ψάχνουν για κρυμμένο θησαυρό στο Κάστρο Μακ Ντακ, εισάγει την ιστορία της φατρίας των Μακ Ντακ. Στο έργο του Μπαρκς βασίστηκαν και άλλοι, κυρίως ο Ντον Ρόσα στην επική ιστορία κόμικς 12 κεφαλαίων "Ο Βίος και η Πολιτεία του Σκρουτζ Μακ Ντακ" (1992–94) όπου εμφανίζεται η άμεση οικογένεια του Σκρουτζ.
Σπήλαιο της Αποκάλυψης

Το Σπήλαιο της Αποκάλυψης βρίσκεται στην Πάτμο, στο δρόμο μεταξύ της Χώρας και της Σκάλας. Θεωρείται ότι το σπήλαιο αυτό είναι το σημείο όπου απόστολος Ιωάννης είχε τα οράματα που κατέγραψε στο βιβλίο της Αποκάλυψης. Το 1999 κηρύχθηκε Μνημείο Παγκόσμιας Κληρονομιάς από την UNESCO μαζί με την Μονή του Αγίου Ιωάννου του Θεολόγου.
Blue Valentine

Blue Valentine είναι αμερικανικό αισθηματικό δράμα παραγωγής 2010 σε σκηνοθεσία Ντέρεκ Σιανφράνς και το σέναριο έγραψε ο ίδιος μαζί με τους Καμί Ντελαβίν και Τζόι Κέρτις. Πρωταγωνιστούν οι Ράιαν Γκόσλινγκ και Μισέλ Γουίλιαμς.

Η ταινία έκανε πρεμιέρα στο Φεστιβάλ του Σάντανς, πήρε πολύ καλές κριτικές και έλαβε δύο υποψηφιότητες για Χρυσή Σφαίρα και μία για Όσκαρ.
Χρήστος Καρδαράς

Ο Χρήστος Καρδαράς (γεν. 8 Σεπτεμβρίου 1949, Ακαδημία Πλάτωνος, με καταγωγή από το Φανάρι Καρδίτσας) είναι έλληνας πολιτικός, δήμαρχος του Αιγάλεω από τις 1 Ιανουαρίου 2011 έως και την 31 Αυγούστου 2014.

Το 1959 εγκαταστάθηκε με τους γονείς του στο Αιγάλεω. Πτυχιούχος της Ιατρικής Σχολής Αθηνών, διευθυντής στο ΙΚΑ Χαϊδαρίου και από το 2000 κάτοχος της αντίστοιχης θέσης στο ΙΚΑ Περιστερίου. Στην κοινωνική του δράση περιλαμβάνονται η συμμετοχή του σε Πολιτιστικούς Συλλόγους, στα Συνοικιακά Συμβούλια και στο Λαϊκό Πανεπιστήμιο Αιγάλεω. Ως επικεφαλής της παράταξης "Αιγάλεω-Νέα Εποχή" (που υποστηρίχθηκε από το ΠΑΣΟΚ), διεκδίκησε για πρώτη φορά το χρίσμα του δημάρχου Αιγάλεω στις δημοτικές εκλογές του 2006, αλλά ηττήθηκε από το Δ. Καλογερόπουλο. Οδήγησε την παράταξή του και στις επόμενες αυτοδιοικητικές εκλογές του 2010, όταν υπερίσχυσε του αντιπάλου του και αναδείχθηκε δήμαρχος. Κατα τη διάρκεια της θητείας του αντιμετώπισε πολλά προβλήματα λόγω της δυσμενούς κατάστασης που υπήρχε στα οικονομικά της τοπικής αυτοδιοίκησης, τα οποία δεν του επέτρεψαν να ολοκληρώσει το έργο του, προκαλώντας του σημαντική φθοράΣτις Αυτοδιοικητικές εκλογές του 2014 όμως, στις οποίες διεκδίκησε την επανεκλογή του, ηττήθηκε από το Δημήτρη Μπίρμπα. Μετά την ήττα του δήλωσε ότι αποχωρεί της ενεργού πολιτικής, αντικαθιστώμενος στο νέο δημοτικό συμβούλιο από τον πρώτο επιλαχόντα δημοτικό σύμβουλο της παράταξής του, Γιάννη Περράκη.
Ζουβενάλ Χαμπιαριμάνα

Ο Ζουβενάλ Χαμπιαριμάνα ("Juvénal Habyarimana", 1937-1994) ήταν πρόεδρος της Δημοκρατίας της Ρουάντα από το 1973 έως το 1994. Γεννήθηκε στις 8 Μαρτίου 1937 στην πόλη Ουρούντι και σκοτώθηκε στις 6 Απριλίου 1994 όταν καταρρίφθηκε το αεροπλάνο που επέβαινε κοντά στο διεθνές αεροδρόμιο του Κιγκάλι. Κατά τη διάρκεια της προεδρίας του ευνόησε την εθνική ομάδα των Χούτου.
Βαρλίκ Βεργκισί

thumb|260px|Μη-μουσουλμάνοι πωλούν τα έπιπλά τους ώστε να μπορέσουν να πληρώσουν τον φόρο.
Με την ονομασία Βαρλίκ Βεργκισί φέρονταν ένας εφάπαξ ειδικός φόρος κεφαλαίου που επεβλήθη στη Τουρκία το 1942.

Συγκεκριμένα την εποχή εκείνη η τουρκική κυβέρνηση σε αναζήτηση αύξησης εσόδων των ταμείων σε πιθανή εμπλοκή της σε πολεμικές επιχειρήσεις εξέδωσε ειδικό νόμο εφάπαξ φορολόγησης παντός είδους ακινήτων, επιχειρήσεων, εργοστασίων και μεγαλοκαταθετών σε τράπεζες, μη μουσουλμάνων, που τις περισσότερες φορές έφθανε ακόμα και στη πραγματική αξία του ακινήτου ή της επιχείρησής τους.
Ο νόμος της υπέρμετρης αυτής οικονομικής επιβάρυνσης εισήχθη στη τουρκική βουλή από τον τότε πρωθυπουργό Σουκρού Σαράτζογλου - που ηγούνταν μάλιστα του Δημοκρατικού Κόμματος - και ψηφίστηκε στις 11 Νοεμβρίου του 1942, τον οποίο και προσυπέγραψε ο τότε πρόεδρος της Τουρκίας Ισμέτ Ινονού.

Η δε προθεσμία καταβολής του ήταν μόλις 30 ημέρες. Όσοι δεν κατάφερναν να αποδώσουν τον φόρο αυτό μέσα στη τακτή αυτή προθεσμία, συλλαμβάνονταν και στέλνονταν σε στρατόπεδα καταναγκαστικών έργων της επαρχίας Ερζερούμ στην ανατολική Ανατόλια και στο Ντιγιάρμπακιρ. Αντιθέτως, ο αντίστοιχος φόρος που επιβλήθηκε στους Τούρκους έφτανε στο 5% των περιουσιακών τους στοιχείων και όσοι δεν μπόρεσαν να τον πληρώσουν καταδικάστηκαν σε πολύ ελαφρύτερες ποινές.

Από τον κυριολεκτικά εξοντωτικό αυτό νόμο επήλθε τεράστια καταστροφή κυρίως των Ελλήνων, των Εβραίων και των Αρμενίων της Κωνσταντινούπολης, εναντίον των οποίων ουσιαστικά και στρέφονταν ο νόμος αυτός, καθώς ειδικά για τις μειονότητες ο φόρος υπολογιζόταν από τις τοπικές αρχές αυθαίρετα, χωρίς κάποιο συγκεκριμένο συντελεστή, αλλά κυριολεκτικά από ένα καπρίτσιο της στιγμής. Τεράστιες περιουσίες χάθηκαν τότε ή και εγκαταλείφθηκαν, ενώ κάποια άτομα από τις μειονότητες που καταστράφηκαν, έφτασαν ακόμα και στην αυτοκτονία. Υπολογίστηκε ότι τουλάχιστον γύρω στους 2.000 εύπορους οικογενειάρχες οδηγήθηκαν στα καταναγκαστικά έργα, ένας αριθμός των οποίων πέθανε εκεί από τις κακουχίες.

Όμως η εφαρμογή αυτού του νόμου επέφερε παράλληλα μία τρομερή αύξηση της τιμής των αγαθών προκειμένου να μειωθούν οι όποιες απώλειες, με συνέπεια να βαρύνει ακόμα περισσότερο τις οικονομικά χαμηλότερες τάξεις. Τελικά ο νόμος αυτός καταργήθηκε στις 15 Μαρτίου του 1944 λόγω διεθνών πιέσεων από τις Ηνωμένες Πολιτείες και το Ηνωμένο Βασίλειο, αν και πλέον είχε επέλθει τεράστια οικονομική εξαθλίωση των θρησκευτικών μειονοτήτων. Μετά την κατάργηση του νόμου, όσοι είχαν οδηγηθεί στα καταναγκαστικά έργα γύρισαν στα σπίτια τους. Η κυβέρνηση της Τουρκίας υποσχέθηκε να τους αποδώσει πίσω και τις περιουσίες τους, αλλά στην πράξη δεν συνέβη ποτέ κάτι τέτοιο σε κανέναν.
Λίτας

Το Λίτας (Litas) ήταν το νόμισμα της Λιθουανίας, το οποίο αντικατέστησε το Tαλόνας το 1993. Εκδιδοταν από την Τράπεζα της Λιθουανίας. Το Λίτας χρησιμοποιήθηκε ως νόμισμα της Λιθουανίας και κατά την περίοδο 1922-1940. Την 1η Ιανουαρίου 2015 αντικαταστάθηκε από το ευρώ.
Uleiota planata

Η Uleiota planata είναι κολεόπτερο από την οικογένεια Silvanidae. Αυτή η καινούργια οικογένεια δημιουργήθηκε από ένα τμήμα της οικογένειας Cucujidae . Η μικρή οικογένεια Silvanidae εκπροσωπείται στην Ευρώπη με μόνο περίπου 40 είδη, το γένος "Uleiota" περιέχει μόνο ένα είδος, την Uleiota planata, την οποία συναντούμε και στην Ελλάδα. Το όνομα «Uleiota» προέρχεται από την λέξη «ὑλειώτης» της Αρχαίας Ελληνικής Γλώσσας και σημαίνει «αυτός που ζει στο δάσος», επίθετο που αποδίδεται στο θεό Πάνα. Το λατινικό επίθετον «planata» δηλαδή «πεπλατυσμένη» κάνει αναφορά στο πλατύ σώμα. Το είδος "Uleiota planata" εξαπλώνεται σε σχεδόν όλη την Ευρώπη και το έντομο το συναντούμε κάτω από τον φλοιό διάφορων φυλλοβόλων και κωνοφόρων δέντρων, ιδιαίτερα βελανιδιές και πεύκα.
Ράιαν Γκόσλινγκ

Ο Ράιαν Γκόσλινγκ (αγγλικά: "Ryan Thomas Gosling", 12 Νοεμβρίου 1980) είναι Καναδός ηθοποιός. Έχει εμφανιστεί σε πολλές ταινίες αλλά η αναγνωρισιμότητα ήρθε τo 2004 όταν πρωταγωνίστησε στην ταινία "Το Ημερολόγιο" (The Notebook). Δύο χρόνια αργότερα έλαβε την πρώτη του υποψηφιότητα για Όσκαρ για την ταινία "Half Nelson". To 2007 κέρδισε υποψηφιότητα για Χρυσή Σφαίρα για την ερμηνεία του στην ταινία "Ο Λαρς και η Κούκλα του" (Lars and the Real Girl) ενώ το 2010 έλαβε τη δεύτερη υποψηφιότητα για Χρυσή Σφαίρα για την ταινία "Blue Valentine". To 2011 πρωταγωνίστησε στις ταινίες "Crazy, Stupid, Love." και "Aι Ειδοί του Μαρτίου" (The Ides of March) λαμβάνοντας διπλή υποψηφιότητα στις Χρυσές Σφαίρες του 2011. Το 2017 κέρδισε τη Χρυσή Σφαίρα Α' Ανδρικού Ρόλου σε κωμωδία ή μιούζικαλ για την ερμηνεία του στο "La La Land".
Σουκρού Σαράτζογλου

Ο Μεχμέτ Σουκρού Σαράτζογλου ("Mehmet Şükrü Saracoğlu", 1886 - 27 Δεκεμβρίου 1953) ήταν Τούρκος πολιτικός, ο έκτος πρωθυπουργός της Δημοκρατίας της Τουρκίας.

Γεννήθηκε το 1886 σε περίχωρα της Σμύρνης. Ολοκληρώνοντας τις σπουδές του στη Δημόσια Σχολή του Μούλκι το 1909 διορίστηκε στη συνέχεια καθηγητής μαθηματικών στο σουλτανικό γυμνάσιο της Σμύρνης. Το 1915 μετέβη στη Γενεύη όπου και σπούδασε πολιτικές επιστήμες στην εκεί Ακαδημία. Αποφοιτώντας όταν επέστρεψε βρίσκοντας τη Σμύρνη υπό την κατοχή των Ελλήνων ξεκίνησε οργανώνοντας αγώνα αντίστασης από το Κουσάντασι μέχρι το Αϊδίνιο. Την ίδια εποχή εισήλθε στην πολιτική και το 1923 εκλέχθηκε στη Μεγάλη Συνέλευση αναπληρωτής βουλευτής της Σμύρνης.

Μετά το τέλος της Μικρασιατικής εκστρατείας ανέλαβε μέλος της επιτροπής στην υποχρεωτική ανταλλαγή πληθυσμών και στη συνέχεια διορίζεται από τον Ισμέτ Ινονού Πασά υπουργός Οικονομικών. Το 1931 στάλθηκε στις ΗΠΑ για οικονομικά ζητήματα και αμέσως μετά στο Παρίσι για επίλυση οικονομικών θεμάτων που αφορούσαν δημόσια χρέη από της Οθωμανικής Αυτοκρατορικής περιόδου. Ένα χρόνο μετά διορίζεται υπουργός Δικαιοσύνης, θέση που διατήρησε μέχρι το 1938. Την περίοδο αυτή ο Σιουκριού Σαράτζογλου εισήγαγε πλείστες νομοθετικές μεταρρυθμίσεις εφαρμόζοντας σταθερά το μεταρρυθμιστικό έργο του Κεμάλ Ατατούρκ

Το 1938 μετά το θάνατο του Κεμάλ ανέλαβε υπουργός Εξωτερικών στη κυβέρνηση του Τζελάλ Μπαγιάρ. Με το ξέσπασμα του Β΄Παγκοσμίου Πολέμου ο Σαράτζογλου προσπάθησε να διατηρήσει πολιτική ουδετερότητας. Στις 9 Ιουλίου του 1942 ανέλαβε πρωθυπουργός και λίγους μήνες μετά θέσπισε τον περιβόητο φόρο Βαρλίκ Βεργκισί που επέφερε την οικονομική καταστροφή των μειονοτήτων της χώρας. Στις 15 Ιουνίου του 1944 ανέλαβε και το υπουργείο Εξωτερικών μετά την παραίτηση του μέχρι τότε υπουργού εξωτερικών Νουμάν Μεμετζόγλου όταν διαφώνησε ο τελευταίος στο ζήτημα της διόδου των γερμανικών πολεμικών πλοίων από τα Δαρδανέλια.

Ο Σαράτζογλου φέρεται να δήλωσε τότε μεταξύ άλλων: «"…μολονότι η Τουρκία ήτο ουδετέρα δεν θα χρησιμοποιήσει τα επί των Στενών κυριαρχικά της δικαιώματα εναντίον των συμμάχων"». Μετά όμως από σχετική αίτηση της Αγγλίας και των ΗΠΑ (με άγνωστες άλλες πτυχές) στις 2 Αυγούστου του 1944 η Τουρκία διέκοψε τις μετά της Γερμανίας σχέσεις της.

Τον Αύγουστο του 1946 παραιτήθηκε όπου και εξελέγη πρωθυπουργός ο Ρετζέπ Πεκέρ.

Ο Σιουκριού Σαράτζογλου ήταν παντρεμένος και είχε τρία παιδιά, μιλούσε επιπλέον γαλλικά και αγγλικά. Πέθανε στη Κωνσταντινούπολη στις 27 Δεκεμβρίου του 1953. Παράλληλα με τα καθήκοντά του υπήρξε και πρόεδρος της ποδοσφαιρικής ομάδας Φενέρμπαχτσε το στάδιο της οποίας φέρει προς τιμή του το όνομά του.
Τζένιφερ Τζόουνς

Η Τζένιφερ Τζόουνς (αγγλ. Jennifer Jones) (2 Μαρτίου 1919 - 17 Δεκεμβρίου 2009) ήταν Αμερικανίδα ηθοποιός βραβευμένη με όσκαρ Α' γυναικείου ρόλου για την ταινία Ουράνια Οπτασία "(The Song Of Bernadette)" το 1943, ενώ προτάθηκε για το χρυσό αγαλματίδιο συνολικά πέντε φορές.
Αλμπουκέρκη

thumb|250px
Η Αλμπουκέρκη (αγγλικά: "Albuquerque", ˈælbəkɜrkiː) είναι η μεγαλύτερη πόλη στην πολιτεία του Νέου Μεξικού στις ΗΠΑ. Είναι το διαχειριστικό κέντρο της Κομητείας Μπερναλίλο και βρίσκεται στο κεντρικό μέρος της πολιτείας, αλληλοκαλυπτόμενη με το Ρίο Γκράντε. Ο πληθυσμός της πόλης ήταν 545.852 τo 2010 σύμφωνα με τις εκτιμήσεις της απογραφής των ΗΠΑ, και βρίσκεται στην κατάταξη ως η 34η μεγαλύτερη πόλη στις ΗΠΑ. Μέχρι τον Ιούνιο του 2007 η πόλη ήταν η έκτη σε ρυθμό ανάπτυξης στην Αμερική. Με ένα μητροπολιτικό πληθυσμό 845.913 στις 1 Ιουλίου 2008, το Αλμπουκέρκι είναι η 59η μεγαλύτερη μητροπολιτική περιοχή στις ΗΠΑ. Ο πληθυσμός της μητροπολιτικής περιοχής του Αλμπουκέρκι περιλαμβάνει την πόλη του Ρίο Ράντσο, μια από τις γρηγορότερα αναπτυγμένες πόλεις στις ΗΠΑ. Σχεδόν οι μισοί από τους ανθρώπους στο Νέο Μεξικό ζουν στην περιοχή της Αλμπουκέρκη. Το όνομα έχει ισπανική προέλευση.

Η Αλμπουκέρκη είναι η έδρα του Πανεπιστημίου του Νέου Μεξικού (UNM), της Βάσης Αεροπορίας Κίρτλαντ, των Εθνικών Εργαστηρίων Σάντια, του Ινστιτούτου Αναπνευστικής Έρευνας Λάβλεϊς και του Εθνικού Μνημείου Πέτρογκλιφ. Τα Όρη Σάντια διατρέχουν κατά μήκος την ανατολική πλευρά της Αλμπουκέρκη, ενώ ο ποταμός Ρίο Γκράντε ρέει μέσα από την πόλη, από βορρά προς νότο.
Μάχη του Ατλαντικού

Ο όρος Μάχη του Ατλαντικού αναφέρεται στο σύνολο των πολεμικών επιχειρήσεων που έλαβαν χώρα στον Ατλαντικό ωκεανό κατά τον Β' Παγκόσμιο Πόλεμο και που διήρκεσαν από το 1939 μέχρι τη στρατιωτική κατάρρευση της Ναζιστικής Γερμανίας το 1945, θεωρούμενη έτσι ως η μακροβιότερη μάχη του πολέμου. Βέβαια μπορεί στο χώρο αυτό να μη συνέβησαν μεγάλες ναυμαχίες ή αεροναυμαχίες όπως αντίθετα δόθηκαν την ίδια περίοδο στον Ειρηνικό ωκεανό, υπήρξε όμως ένα τεράστιο πεδίο κυρίως ανθυποβρυχιακών αγώνων επικυριαρχίας αλλά και επιβίωσης με τεράστιες καταστροφές.

Η πατρότητα του όρου αυτού αποδίδεται στον τότε πρωθυπουργό του Ηνωμένου Βασιλείου Ουίνστον Τσώρτσιλ Στην διάρκεια της μάχης αυτής το Γερμανικό Πολεμικό Ναυτικό (Kriegsmarine) χρησιμοποίησε δυνάμεις επιφανείας αλλά, κυρίως, υποβρύχια για να εξουδετερώνει τις αντίπαλες νηοπομπές που προέρχονταν από τις ΗΠΑ και το Νότιο Ατλαντικό με κατεύθυνση κύρια το Ηνωμένο Βασίλειο και (αργότερα) τη Σοβιετική Ένωση. Οι Γερμανοί στο πεδίο αυτό βοηθήθηκαν ελάχιστα από το Ιταλικό Βασιλικό Ναυτικό (Regia Marina), το οποίο ενεπλάκη από τον Ιούνιο του 1940. Αναφέρθηκε ελάχιστη εμφάνιση Ιαπωνικών υποβρυχίων στον Ατλαντικό.
Παράξενες Εικόνες

Παράξενες Εικόνες είναι ο τίτλος του 22ου άλμπουμ της Άννας Βίσση.

Κυκλοφόρησε στις 5 Δεκεμβρίου του 2003 από τη Sony Music Greece σε Ελλάδα και Κύπρο, το οποίο έγινε διπλά πλατινένιο σε Ελλάδα, φτάνοντας τα 50.000 αντίτυπα (100.000 δίσκους), και σε Κύπρο, ξεπερνώντας τα 16.000 αντίτυπα (32.000 δίσκους). Τον Μάρτιο του 2004 κυκλοφόρησε στη Τουρκία, όπου έγινε χρυσό με 100.000 πωλήσεις, ενώ το 2005 κυκλοφόρησε και στη Βουλγαρία. Το άλμπουμ περιέχει το τραγούδι "Είσαι" που αργότερα ηχογραφήθηκε στα αγγλικά με τίτλο "Call Me", το οποίο έφτασε στην κορυφή του "Billboard Hot Dance Club Play".
Ζίτσα

Η Ζίτσα είναι χωριό του Νομού Ιωαννίνων και γνωστή ιδιαίτερα για το κρασί της. Κτισμένη σε ημιορεινή θέση στην αριστερή όχθη του ποταμού Καλαμά, βρίσκεται περίπου 27 χιλιόμετρα δυτικά των Ιωαννίνων. Διοικητικά υπάγεται στο Δήμο Ζίτσας, αλλά μολονότι έχει δώσει στο δήμο το όνομά της, δεν αποτελεί έδρα του.

Σύμφωνα με την πλέον πρόσφατη απογραφή της ΕΣΥΕ (2001), ο πληθυσμός της ανέρχεται σε 879 κατοίκους.
Φρέντμουντ Μάλικ

Ο Φρέντμουντ Μάλικ (1944 - ) είναι Αυστριακός οικονομολόγος με επιστημονικό πεδίο εργασίας την διοίκηση επιχειρήσεων. Έχει ιδρύσει και είναι διευθυντής της Σχολής Διοίκησης Επιχειρήσεων στο Σανκτ Γκάλλεν.
Λάλας Ηλείας

Ο Λάλας είναι χωριό του δήμου Αρχαίας Ολυμπίας (Πρόγραμμα Καλλικράτης) στην περιφέρεια Δυτικής Ελλάδας. Αποτέλεσε επίσης έδρα του δήμου Φολόης που λειτούργησε την περίοδο 1997-2010. Ο πληθυσμός του είναι 554 μόνιμοι κάτοικοι και της ομώνυμης Τοπικής Κοινότητας είναι 636 σύμφωνα με την απογραφή του 2011.
Σερ Φράνσις Μπέικον

Ο Σερ Φράνσις Μπέικον, Υποκόμης του Σαιντ Ώλμπανς ("Sir Francis Bacon, Viscount St. Albans", 22 Ιανουαρίου 1561 - 9 Απριλίου 1626) ήταν Άγγλος φιλόσοφος, πολιτικός, επιστήμονας, συγγραφέας και δεξιοτέχνης στη χρήση της αγγλικής γλώσσας. Μνημονεύεται για την ικανότητά του ως αγορητή στο κοινοβούλιο και σε περιώνυμες δίκες, καθώς και ως καγκελάριος του βασιλιά της Αγγλίας Ιακώβου Α'. Επίσης θεωρήθηκε ως ο άνθρωπος που επιδίωξε την κατάκτηση όλης της σφαίρας της γνώσης και που ύστερα από μελέτη και επισκόπηση υποστήριξε νέους τρόπους για να μπορέσει ο άνθρωπος να επιβάλει έναν έλλογο έλεγχο πάνω στη φύση, προς δόξα του θεού και βελτίωση της θέσης του ανθρώπου πάνω στον κόσμο.
Το ξέσπασμα μιας ψυχής

Το ξέσπασμα μιας ψυχής (Αγγλικός τίτλος Now, Voyager) είναι δραματική ταινία παραγωγής 1942 σε σκηνοθεσία Ίρβινγκ Ράπερ βασισμένη στο ομώνυμο μυθιστόρημα του Όλιβ Χίγκινς Πράουτι. Τη διασκευή του μυθιστορήματος για τη μεγάλη οθόνη έκανε ο σεναριογράφος Κέισι Ρόμπινσον, ενώ πρωταγωνιστές της ταινίας είναι οι Μπέτι Ντέιβις, Κλοντ Ρέινς και Πολ Χένριντ.

Η ταινία έλαβε 3 υποψηφιότητες για όσκαρ και απέσπασε ένα. Το Αμερικανικό Ινστιτούτο Κινηματογράφου κατέταξε την ταινία 23η, στη λίστα με τις εκατό καλύτερες ρομαντικές ταινίες όλων των εποχών.
Γιώργος Γκαλίτσιος

Ο Γιώργος Γκαλίτσιος (γεν. στις 6 Ιουλίου 1986) είναι Έλληνας ποδοσφαιριστής που αγωνίζεται ως αμυντικός. Είναι γιος του παλαίμαχου διεθνούς ποδοσφαιριστή Γιάννη Γκαλίτσιου και αδελφός του επίσης ποδοσφαιριστή Αλέξανδρου Γκαλίτσιου.
Αλμπουφέρα

thumb|right|280px|Η λιμνοθάλασσα Αλμπουφέρα, δορυφορική λήψη
Η Αλμπουφέρα είναι σημαντική λιμνοθάλασσα της Ισπανίας. Βρίσκεται παρά τις ανατολικές ακτές της και σε απόσταση περίπου τα 12 χλμ. νοτιοανατολικά της πόλης Βαλένθια. Συνδέεται με την Μεσόγειο από δύο ανοίγματα ισάριθμων τάφρων, ένα στο βόρειο και ένα στο νότιο άκρο τα οποία όμως κλείνουν για δύο μήνες περίπου το χρόνο προκειμένου ν΄ ανέβει η στάθμη της και να κατακλύσει τους παρόχθιους τεράστιους σε έκταση οριζώνες. Η συνολική της έκταση στην ανώτερη στάθμη φθάνει τα 85 τ.χλμ.
Η Αλμπουφέρα αποτελεί σήμερα έναν υπέροχο και σημαντικό υδροβιότοπο της Ισπανίας με μακρύ κατάλογο ειδών της πανίδας και της χλωρίδας αυτού. Για το λόγο δε αυτό και έχει χαρακτηριστεί εθνικό πάρκο με τον τίτλο "Εθνικό Πάρκο της Αλμπουφέρας" που προστατεύεται από ειδική σχετική νομοθεσία, τόσο ευρωπαϊκή όσο και από εσωτερική.
Master of Puppets

Το Master of Puppets είναι ο τρίτος studio δίσκος των Metallica και κυκλοφόρησε το 1986. Ήταν ο πρώτος δίσκος του συγκροτήματος που ανακυρήχτηκε χρυσός, πουλώντας πάνω από 500.000 αντίτυπα. Το 1991 είχε πουλήσει 4.578.000 αντίτυπα, ενώ σήμερα έχει χαρακτηριστεί έξι φορές πλατινένιος με πάνω από έξι εκατομμύρια πωλήσεις. Σ'αυτό το album εμπεριέχονται μερικές από τις μεγαλύτερες επιτυχίες της μπάντας, όπως το Welcome Home (Sanitarium), το Orion και το ομότιτλο Master of Puppets, που αποτελεί αναπόσπαστο κομμάτι από κάθε συναυλία τους μέχρι σήμερα. Η θεματολογία των στίχων αγγίζει τον πόλεμο (Disposable Heroes), τα ναρκωτικά (Master of Puppets), ενώ αναφέρεται και σε ανθρώπινα συναισθήματα (Welcome Home (Sanitarium)). Είναι ο τελευταίος δίσκος του συγκροτήματος με τον μπασίστα Κλιφ Μπάρτον, ο οποίος απεβίωσε σε τροχαίο δυστύχημα στις 27 Σεπτεμβρίου του 1986 στη Σουηδία, κατά την προώθηση του δίσκου. Κανένα video clip δεν γυρίστηκε για κάποιο τραγούδι του δίσκου.
Ντάτο Κβιρκβέλια

Ο Ντάτο Κβιρκβέλια (γεωργ. დავით კვირკველია - "Davit Kvirkvelia"), γεννημένος στις 27 Ιουνίου 1980, είναι διεθνής αμυντικός ποδοσφαιριστής από τη Γεωργία. Έχει αγωνιστεί σε ομάδες στη Γεωργία, στη Ρωσία και στην Ουκρανία. Με τη ρωσική ΦΚ Ρούμπιν Καζάν αγωνίστηκε στο Τσάμπιονς Λιγκ. Από τον Ιανουάριο του 2011 αγωνίστηκε για ένα χρονο στην Ελλάδα, στην Α΄ Εθνική, με τoν Πανιώνιο. Στις 13 Ιανουαρίου 2012 διέκοψε το συμβόλαιό του με το σύλλογο κοινή συναινέσει και συνεχίζει την καριέρα του στην Κύπρο. Έχει ύψος 1,84 καιαγωνίζεται ως αριστερό μπακ.
Ρωμαϊκό Δίκαιο

[[Ακρωνύμιο]] από τη λατινή φράση Senatus Populusque Romanus- Σύγκλητος και Λαός της Ρώμης.
Ρωμαϊκό Δίκαιο είναι το νομικό σύστημα της αρχαίας Ρώμης, συμπεριλαμβανομένης της ρωμαϊκής στρατιωτικής δικαιοσύνης και των νομικών εξελίξεων που εκτείνονται σε πάνω από χίλια χρόνια νομολογίας, περίπου από το 753 π.Χ. έως τον Ιουστινιάνειο Κώδικα του 529. Η ιστορική σημασία του Ρωμαϊκού Δικαίου αντανακλάται από τη συνεχιζόμενη χρήση της λατινικής νομικής ορολογίας σε πολλά νομικά συστήματα που επηρεάστηκαν από αυτό. Απ΄ όλες τις νομοθεσίες της αρχαιότητας, το Ρωμαϊκό Δίκαιο φέρεται ως το πληρέστερο στους σύγχρονους νομομαθείς μελετητές και αυτό από την πληθώρα των πηγών που έχουν διασωθεί και παρέχουν την ευχέρεια της μελέτης, αλλά και των εξελίξεων ακόμη αυτού, συνέχεια των οποίων φέρεται το Βυζαντινό Δίκαιο.

Το καθεαυτό Ρωμαϊκό Δίκαιο περιλαμβάνει τη νομοθεσία που ανέπτυξε η Ρώμη, από το συμβατικό έτος ίδρυσής της (759 π.Χ.), μέχρι την πτώση της Ρωμαϊκής Αυτοκρατορίας που άλλοι θεωρούν τον 5ο αιώνα μ.Χ. όπου και ακολουθεί το Βυζαντινό Δίκαιο, και άλλοι το 1453, θεωρώντας και το βυζαντινό ως ρωμαϊκό.

Στη σύγχρονη όμως αντίληψη ο όρος είναι πολύ γενικότερος περιλαμβάνοντας και παρεμφερείς νομοθεσίες που δημιουργήθηκαν με το χρόνο παράλληλα και ίσχυαν εκτός ρωμαϊκής αυτοκρατορίας και που έφθασαν να διατηρούνται σχεδόν μέχρι το 1900 όπως συνέβαινε στη Βαυαρία και την υπόλοιπη Γερμανία που ίσχυε ως "βοηθητικό", ή "επικουρικό δίκαιο".

Τελικά αυτός υιοθετήθηκε και ως κοινός νομοθετικός κώδικας από πλείστα κράτη - Βασίλεια της Ευρώπης, όπως και της Ελλάδας και που ίσχυε όποτε δεν συγκρούονταν με σύγχρονες νομοθεσίες, εξ ου και ο χαρακτηρισμός "βοηθητικός, ή επικουρικός". Ιδιαίτερο χαρακτηριστικό στοιχείο που επιβεβαιώνει τα παραπάνω είναι ότι ακόμα και σήμερα αναφορές σε νομικούς όρους συνοδεύονται ή και αποδίδονται αυτούσια με λατινικούς του Ρωμαϊκού Δικαίου.
Έρικ Κάρτμαν

Ο Eric Theodore Cartman είναι φανταστικός χαρακτήρας στην αμερικάνικη σειρά κινουμένων σχεδίων "South Park". 

Είναι ένας από τους τέσσερις πρωταγωνιστές μαζί με τους ο Κάιλ Μπροφλόφσκι, ο Σταν Μαρς και ο Κένι ΜακΚόρμικ. Συχνά παρουσιάζεται ως αντιήρωας στη σειρά όπως και απέναντι στους φίλους του, οι οποίοι τον αποκαλούν συχνά με το επίθετο του. Η πρώτη εμφάνιση του χαρακτήρα έγινε στις 13 Αυγούστου του 1997 στην αμερικάνικη τηλεόραση στο επεισόδιο "Cartman Gets an Anal Probe". Ωστόσο η πρώτη ανεπίσημη εμφάνιση του έγινε το 1992 και 1995 στο "The Spirit of Christmas" που ήταν ταινίες μικρού μήκους από τους δημιουργούς της σειράς Τρέι Πάρκερ και Ματ Στόουν.

Η φωνή του χαρακτήρα ανήκει στον Τρέι Πάρκερ. Ο Έρικ Κάρτμαν είναι ένα υπέρβαρο, εγωπαθές, κακομαθημένο αγόρι της 3ης και μετά της 4ης δημοτικού με τάσεις ναρκισσισμού και το οποίο τις περισσότερες φορές στη σειρά είναι θυμωμένο με κάποιο πρόσωπο της σειράς η με μία κατάσταση. Μισεί τους Εβραίους, τους Χίπηδες, έχει ως είδωλο τον Αδόλφο Χίτλερ τον οποίο και παριστάνει σε επεισόδιο. Ζει με την μητέρα του Λίαν Κάρτμαν σε μία φανταστική πόλη, το Σαουθ Παρκ του Κολοράντο, στο οποίο βιώνει ασυνήθιστες καταστάσεις και περιπέτειες για μια τυπική ζωή σε μία μικρή πόλη.

Ο Κάρτμαν είναι ένας απ τους πιο δημοφιλείς χαρακτήρες της σειράς και θεωρείται ως ένας απ τους πιο αναγνωρίσιμους χαρακτήρες της αμερικάνικης τηλεόρασης απ τη πρώτη σεζόν της σειράς που έκανε διάσημο το σόου. Οι δημιουργοί της σειράς έχουν δηλώσει πως ο Έρικ Κάρτμαν είναι ο αγαπημένος τους ήρωας και αυτός με τον οποίο ταυτίζονται περισσότερο. Κατά τη διάρκεια των δεκαέξι σεζόν που εκπέμπει η σειρά το Σάουθ Παρκ έχει δεχθεί και θετικές αλλά και αρνητικές κριτικές για τον χαρακτήρα του Κάρτμαν, τις λανθασμένες πολιτικές αντιλήψεις του καθώς και για τον σοκαριστικό κυνισμό του. Προεξέχοντα τηλεοπτικά σόου και τηλεοπτικά κανάλια έχουν συμπεριλάβει τον Κάρτμαν σε λίστες με τους πιο εικονικούς τηλεοπτικούς χαρακτήρες όλων των εποχών.

Κατηγορία:Χαρακτήρες του South Park
Αγάπη Σαν Ναρκωτικό

Αγάπη Σαν Ναρκωτικό (αγγλικά: "Love and Other Drugs") είναι αμερικανική αισθηματική, δραματική κομεντί παραγωγής 2010 σε σκηνοθεσία Έντουαρντ Ζούικ. Πρωταγωνιστούν οι Τζέικ Τζίλενχαλ και Αν Χάθαγουεϊ. Το σενάριο είναι βασισμένο στο βιβλίο "Hard Sell: The Evolution of a Viagra Salesman" του Τζέιμι Ρέιντι.

Κυκλοφόρησε στην Αμερική στις 24 Νοεμβρίου, πήρε μικτά σχόλια από τους κριτικούς και έλαβε δύο υποψηφιότητες για Χρυσή Σφαίρα.